

KLASA: 363-01/24-01/3

URBROJ: 2182-9-24-2

Oklaj, 27. ožujka 2024. godine

Na temelju članka 77. stavka 9. Zakona o gospodarenju otpadom (NN broj 84/21) i članka 50. Statuta Općine Promina (Službeno glasilo Općine Promina 1/21 i 4/21), općinski načelnik Općine Promina, dana 27. ožujka 2024. godine, donosi

**Očitovanje o usklađenosti prijedloga Cjenika javne usluge sakupljanja komunalnog otpada društva EKO Promina d.o.o. sa Zakonom o gospodarenju otpadom**

Članak 1.

Prijedlog Cjenika javne usluge sakupljanja komunalnog otpada društva EKO Promina d.o.o. usklađen je sa Zakonom o gospodarenju otpadom (NN broj 84/21) i Odlukom o načinu pružanja javne usluge sakupljanja komunalnog otpada na području Općine Promina (Službeno glasilo Općine Promina 01/22).

Članak 2.

Predložene cijene potiču korisnike javne usluge sakupljanja komunalnog otpada da odvojeno od miješanog komunalnog otpada predaje biootpad, reciklabilni komunalni otpad, glomazni i opasni komunalni otpada te, ako imaju mogućnost, da kompostiraju biootpad u vlastitom kućanstvu.

Općina Promina i društvo EKO Promina d.o.o. uvođenjem novog sustava gospodarenjem otpadom i usvajanjem predloženog Cjenika javne usluge sakupljanja komunalnog otpada doprinijet će ostvarivanju ciljeva gospodarenja otpadom određenih Zakonom o gospodarenju otpadom, u svrhu doprinosa Republike Hrvatske kružnom gospodarstvu Europske unije.

Članak 3.

Iz prikaza planiranih troškova i prihoda temeljem novog Cjenika vidljivo je da predloženi Cjenik osigurava ekonomsku održivost poslovanja društva EKO Promina d.o.o. kao i sigurnost, redovitost te kvalitetu pružanja javne usluge, čime će sustav sakupljanja komunalnog otpada na području Općine Promina ispuniti svoju svrhu.

Članak 4.

Ovaj Zaključak stupa na snagu osmog dana od dana objave u Službenom glasilu Općine Promina.

Općinski načelnik:

Tihomir Budanko